stanford-oval/wikipedia huggingface dataset:
חברת תעופה
היסטוריה > תחילת הדרך

כבר ב-1909 נפתחה חברת התעופה המסחרית הראשונה, חברת DELAG (אנ') הגרמנית. DELAG הפעילה ספינות אוויר "צפלין" שש שנים בלבד אחרי הטיסה הראשונה של כלי טיס כבדים מהאוויר.
בינואר 1914 נפתחה החברה הראשונה שהפעילה קו טיסה מסחרי באמצעות מטוסי כנף קבועה, במדינת פלורידה, בארצות הברית.
מבין החברות הראשונות שנפתחו בהיסטוריה והן עדיין פעילות בימינו, אפשר לציין את חברת KLM מהולנד שנפתחה ב-1919, קוואנטס האוסטרלית שנפתחה ב-1921 וחברת קווי התעופה של צ'כיה שנפתחה ב-1923.
היסטוריה > השפעת מלחמת העולם השנייה

מלחמת העולם השנייה והצורך העצום בייצור מטוסים הביאו לפריחה אצל יצרניות המטוסים. חברות כמו "דה-הבילנד", "בואינג", "דאגלס", "טופולב", "איירופלוט" ואחרות שגשגו וכך גם הצורך בטיסות מסחריות.
כבר ב-1950 החלו להופיע חברות תעופה שנתנו שירות באמצעות מטוסי סילון.
ביוני 1945 נחתמה "אמנת שיקגו" שהיוותה את התשתית להקמת הארגון הבין-לאומי לתעופה אזרחית. ב-1947 הפך הארגון לחלק מהאו"ם.
ב-1958 החל לפעול קו חוצה אטלנטי מניו יורק ללונדון ומניו יורק לפריז.
ב-1970 הופיע לראשונה התכן של  מטוס נוסעים "רחב גוף".
היסטוריה > דה-רגולציה

החל מ-1978, ארצות הברית החלה במהלך של הקלות ניכרות בתחום הרגולציה מה שהביא להקמת חברות תעופה חדשות עם מודלים עסקיים חדשניים.
היסטוריה > חברות תעופה בארץ ישראל

כבר ב-1931, חברת התעופה הבריטית, Imperial Airways הפעילה קו טיסות מלונדון להודו דרך טבריה באמצעות מטוסים עם יכולת נחיתה על המים. מטבריה הטיסות המשיכו במטוסים "רגילים" שהמריאו מצמח.
ב-1934 רשם פנחס רוטנברג חברת תעופה שנקראה אז Palestine Airways ושמה העברי היה נתיבי אוויר לישראל בע"מ. חברה זו הפעילה שני מטוסים לטיסות פנים.
ב-1936 הוקמה חברה שנקראה אווירון, חברה זו פעלה עד מלחמת העצמאות, ב-1948 שאז מטוסיה הועברו למדינה.
ב-1948 הוקמה חברת אל על שבמשך שנים ארוכות הייתה "חברת התעופה הלאומית" של ישראל ועד היום, היא החברה הגדולה ביותר בישראל, זו שמפעילה את צי המטוסים הגדול ביותר וזו שטסה למגוון הגדול יותר של יעדים ברחבי העולם.
נכון ל-2019, פועלות בישראל שמונה חברות תעופה וכ-130 חברות בין-לאומיות טסות אליה וממנה.
שיקולים כלכליים

חברות רבות שוכרות או משכירות מטוסים לחברות אחרות על בסיס ארעי, בטווח שנע בין ימים לחודשים או שנים. חברות רבות משתמשות בשיטות אלו מכיוון שכך הן חוסכות בהוצאות תחזוקה ובעלות על מטוסים שאין לחברה צורך בהם. מצב זה נפוץ בעיקר בתפעול קווי תעופה שבהן הביקוש משתנה במהלך השנה, לדוגמה: אתרי תיירות רבים יהיו יעד מבוקש בתקופת הקיץ, אז מזג האוויר נוח ואנשים רבים נמצאים בחופשה ממקום העבודה, אך בתקופת החורף הביקוש בקווי תעופה ליעדים אלו יקטן מאוד.
נתונים

במהלך 2017, הטיסו חברות התעופה הסדירות למעלה מ-4 מיליארד נוסעים, הפעילו כ-41 מיליון טיסות מתוכננות מראש בכ-41,000 קווי טיסה, בממוצע של 98 נוסעים בכל טיסה.
הענף הכניס מעל 700 מיליארד דולר, מעל 10 מיליון איש מועסקים בו ישירות ומעל 65 מיליון שמועסקים בתעשייה קשורה לתעופה.
הפעילות שנגרמה כתוצאה מפעילות הענף מוערכת ב-2.7 טריליון דולר, שהם כ-3.6% מהתל"ג העולמי.
.
כוח אדם

כוח האדם המרכיב חברת תעופה כולל את ממלאי התפקיד שלהלן:
צוות הטיסה ובכלל זה:
צוות אוויר (קברניט וקצין ראשון).
דיילות אוויר (ובמטוסים גדולים, "כלכל", "פרסר" שאחראי עליהם)
מאבטחים (בחלק מהחברות ובחלק מהקווים בלבד)
צוות קרקע:
מהנדסים וטכנאים בתחום מבנה המטוס, המנועים ומערכות החשמל.
מהנדסים וטכנאים בתחום מערכות האוויוניקה.
אנשי מבצעים, האחראיים על תכנון הטיסות, העברת המידע הרלוונטי לצוותות האוויר, קבלה והעברת עדכונים במהלך הטיסה לגבי כל מה שעשוי להיות רלוונטי לגביה. אנשי המבצעים נמצאים בדרך כלל, בחדר מבצעים ייעודי במתקני חברת התעופה והם נושאים באחריות לגבי מרכיבים מסוימים בטיסה. אנשי המבצעים אחראים גם לסנכרן בין כלל הגורמים הקשורים להוצאת טיסות וקבלתן.
אנשים האחראים לטיפול בכבודה.
פקחי העמסה האחראים לחשב את הבטי מרכז הכובד והמשקל של המטוס.
נציגי החברה בשער העלייה למטוס.
נציגי שירות לנוסע (לדוגמה, במהלך שהותו בחדרי ההמתנה ל VIP).
נציגי החברה בעמדות מכירת הכרטיסים והצ'ק אין.
נציגי חברה המטפלים בהזמנת כרטיסי טיסה (שבדרך כלל יהיו מפוזרים בנקודות המכירה ולא במתקני החברה עצמם).
חברי הנהלה.
הערות שוליים

↑  מאמר של ATAG מאוקטובר 2018
| תעופה אזרחית  • תעופה • תעופה צבאית |
| --- | --- | --- |
| ארגוניםבין-לאומיים | הארגון הבין-לאומי לתעופה אזרחית • יאט"א |  לוח טיסות יוצאות מטוסי KLM |
| נמל תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |  לוח טיסות יוצאות מטוסי KLM |
| חברת תעופה | חברת דגל • חברה לטיסות חסך • חברה לטיסות שכר • מועדון הנוסע המתמיד • בסיס פעולה מרכזי • רשימת חברות תעופה |  לוח טיסות יוצאות מטוסי KLM |
| ברית חברותתעופה | סטאר אלייאנס • Oneworld • סקייטים • התאחדות חברות התעופה הערביות • קבוצת TUI • ונילה אליינס • LATAM |  לוח טיסות יוצאות מטוסי KLM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה אחודה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |  לוח טיסות יוצאות מטוסי KLM |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |  לוח טיסות יוצאות מטוסי KLM |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |  לוח טיסות יוצאות מטוסי KLM |
| כללי | תעופה כללית • הסכם שמיים פתוחים |  לוח טיסות יוצאות מטוסי KLM |
| --- | --- |
בקרת זהויות :  NLI: 987007294764305171  BnF: cb119596581 (data)  GND: 4036559-1  LCCN: sh85002650  NKC: ph495114 
מטוס מסוג בואינג 787-9 של חברת התעופה הישראלית אל על ממריא מסן פרנסיסקו.
אורובורוס

תמונה שצוירה ב-1478 על ידי תאודורוס פלקנוס בספר אלכימי המכונה סינוסיוס.
אורובורוס כחלק מסמל האגודה התאוסופית - עיטור דלת בבודפשט
אוּרוֹבּוֹרוֹס (יוונית עתיקה: οὐροβóρος, "בולע זנב") הוא סמל עתיק בצורת נחש או דרקון הבולע את זנבו. מקורו של סימן זה הוא כנראה במצרים העתיקה. הסימן ייצג מושגים רבים לאורך הדורות, בין השאר מחזוריות, אחדות בראשיתית, התייחסות עצמית ואחד מהארכיטיפים בתורתו של קרל גוסטב יונג. הארכיטיפ שהוא גם הסמל הראשון בתאוריה ההתפתחותית של אריך נוימן. הסימבול של המצב הראשוני ביותר של התודעה.
אטימולוגיה

המונח נובע מיוונית עתיקה: οὐροβόρος, מ-οὐρά אורוס 'זנב' בתוספת βορός בורוס '-אכילה'.
האורובורוס מתפרש לעיתים קרובות כסמל להתחדשות מחזורית נצחית או מחזור של חיים, מוות ולידה מחדש; נשל הנחש מסמלת את מעבר הנשמות. הנחש הנושך את זנבו הוא סמל פוריות בדתות מסוימות: הזנב הוא סמל פאלי והפה הוא סמל יוני או דמוי רחם.
ייצוגים היסטוריים > מצרים העתיקה

אחד המוטיבים המוקדמים ביותר הידועים של אורובורוס נמצא בספר האניגמטי של העולם התחתון, טקסט קבורה מצרי עתיק ב-KV62, קברו של תות ענח' אמון, במאה ה-14 לפני הספירה. הטקסט נוגע למעשיו של רע והאיחוד שלו עם אוסיריס בעולם המתים. האורובורוס מתוארים פעמיים על הדמות: מחזיקים את זנבותיהם בפיהם, אחד מקיף את הראש ואת החזה העליון, השני מקיף את רגליה של דמות גדולה, שעשויה לייצג את רע-אוסיריס המאוחד (אוסיריס נולד מחדש בשם רע). שני הנחשים הם ביטויים של האל מהן, שבטקסטים אחרים של הלוויה מגן על רע במסעו בעולם התחתון. הדמות האלוהית כולה מייצגת את ראשית וסוף הזמן.
האורובורוס מופיע גם במקומות אחרים במקורות המצריים, שם, כמו אלי נחש מצריים רבים, הוא מייצג את אי הסדר חסר הצורה המקיף את העולם המסודר ומעורב בהתחדשות התקופתית של העולם הזה. הסמל נמשך ממצרים עד לתקופה הרומית, כאשר הוא הופיע לעיתים קרובות על קמעות קסומים, לפעמים בשילוב עם סמלים קסומים אחרים. הפרשן הלטיני סרוויוס מהמאה ה-4 לספירה היה מודע לשימוש המצרי בסמל, וציין שדמותו של נחש הנושך את זנבו מייצגת את האופי המחזורי של השנה.
ייצוגים היסטוריים > ייצוגים בתרבות ובמדע

האורובורוס מיוצג בתרבויות שונות, כמו בדמותו של הנחש יורמונגנד במיתולוגיה הנורדית, בנחשים שבמטה האלה ארטמיס במקדש ארטמיס באפסוס, בגמרא מוזכר נחש בתיאור דומה בפרשת תנורו של עכנאי, בו מתואר עכנאי כנחש הסוגר את פיו על זנבו; הוא מוזכר אף בספר הזוהר - 'חויא אריך, ומתפשט לכאן ולכאן, זנבא ברישא', 'חויא... זנביה בפומיה', 'נחש תלייא על קדליה ומשיך זנביה בפומיה'.
שמה המדעי של לטאת הארמדילו הוא Ouroborus cataphractus (אורובורוס קטפרקטוס), ניתן לה כיוון שלטאה זו ייחודית בכך שהיא יכולה לתחוב את זנבה הקוצני לתוך פיה ובכך ליצור חישוק של קוצים המזכיר את האורובורוס.
הכימאי פרידריך אוגוסט קקולה פון סטראדוניץ חלם על אורובורוס, ובאמצעות החלום מצא פתרון למבנה הכימי המשושה של תרכובת הבנזן.
מופיע על כריכת הספר הסיפור שאינו נגמר.
מופיע כמקור היקום (דמותה של המלכה מימ) בסדרת ספרי הקומיקס בון.
בעונה 2 של הסדרה לוקי של מארוול, מופיעה דמות הסופר אשר כתב את ספר החוקים של ה-TVA ששמו אורובורוס (O.B. בקיצור), המגולמת על-ידי השחקן קי הוי קואן.
לקריאה נוספת

אפי זיו, המיתולוגיה הרומית, כנרת זמורה-ביתן, 2024, עמ' 160.
הערות שוליים

↑  "Salvador Dalí: Alchimie des Philosophes | The Ouroboros". Academic Commons.
↑  Erich Neumann, The origins and history of consciousness, First Princeton Classics edition, Princeton, N.J., 2014, ISBN 978-1-315-00912-4
1 2  Liddell, Henry George; Scott, Robert (1940). A Greek-English Lexicon. Oxford. Clarendon Press.
↑  Mack, Arien (1999). Humans and Other Animals. Ohio State University Press. p. 359.
↑  Hornung, Erik (1999). The Ancient Egyptian Books of the Afterlife. Cornell University Press. pp. 38, 77–78.
↑  Hornung, Erik (1982). Conceptions of God in Egypt: The One and the Many. Cornell University Press. pp. 163–164.
↑  Hornung, Erik (2002). The Secret Lore of Egypt: Its Impact on the West. Cornell University Press. p. 58.
↑  תלמוד בבלי, מסכת בבא מציעא, דף נ"ט, עמוד ב'
↑  זהר, חלק ב' דף קע"ו עמ' ב' ודף קע"ט עמ' א', וחלק ג' דף ר"ה עמ' ב'. ע"פ פרופ' גרשם שלום, בספרו שבתי צבי, עמ' 192 הערה 4.
| --- | --- |
בקרת זהויות :  GND: 4572660-7
קרמיט הצפרדע

| --- | --- |

קרמיט הצפרדע
 שם ספר:  החבובות (ספרים אשר מבוססים על סרטי החבובות) חבובוטף (חוברת אשר מבוססת על הסדרה חבובוטף)
 שם סרט:  כל סרטי החבובות
 תוכנית טלוויזיה:  החבובות רחוב סומסום חבובוטף חבובוטף
 הופעה ראשונה:  סאם וחבריו (1955)
 מספר הופעות:  1961 - עד היום
 יוצרים:  ג'ים הנסון
 דיבוב:  ג'ים הנסון (1955-  1989) סטיב וייטמיר (1990 - 2016) מאט ווגל (2017 - הווה)
 דיבוב בשפה העברית:  אייל ברטונוב (1983 - 1992) עמי מנדלמן (2006 - 2012) צביקה פורמן (2011 - הווה)
 מידע
 כינויים:  יצור ירוק, קרמי
 גזע:  צפרדע בובה
 מין:  זכר
 מקצוע:  מנחה ב"החבובות"
 שיוך:  דמות דיסני
 מומחיות:  נגינה בבנג'ו, שירה
 כלי רכב:  המכונית האוטומטית של מיס פיגי
 דת:  נצרות
 אזרחות:  ארצות הברית
 מקום מגורים:  רחוב סומסום (לפי רחוב סומסום)
 דמויות קשורות
 משפחה:  רובין הצפרדע (אחיין)
 חברים:  כל הדמויות מהחבובות, כל הדמויות מהחבובוטף, כל הדמויות מרחוב סומסום ומיקי מאוס
קרמיט הצפרדע הוא דמות בדיונית אשר הופיעה כבובת יד (בובת כפפה) בתוכניות "רחוב סומסום", "החבובות" סאם וחבריו ועוד. קרמיט הוא הדמות הידועה ביותר מהחבובות שהופעלה ודובבה על ידי יוצרה ג'ים הנסון עד מותו ב-1990. מ-1990 דיבב את קרמיט סטיב וייטמיר עד 2017 וכיום מדבב את קרמיט מאט ווגל.
בובתו של קרמיט הייתה אחת הפשוטות והצנועות שבחבובות אך עם זאת הייתה אחת החינניות ביותר והאהובה ביותר באופן אישי על הנסון. דמותו החלה להופיע בתוכנית "סאם וחברים" שם הוא לא היה בדיוק צפרדע, אלא יצור דמוי לטאה. לאחר מכן הוא הופיע ברחוב סומסום בשנת 1969 כעיתונאי המסקר אירועים. בשנת 1976 שולב גם ב"מופע החבובות" כמנחה הראשי של התיאטרון הבדיוני שבו מתקיים המופע. קרמיט היה מושא אהבתה הנכזבת של מיס פיגי.
קרמיט הופיע באופן הומוריסטי בתוכניות טלוויזיה שונות ורבות למשל החלפתו החד-פעמית של המראיין לארי קינג ב-1 באפריל 1994 והופעות הומוריסטיות נוספות.
הבובה השתתפה בסרט של החבובות באורך מלא מבית דיסני.
מרצפת רחוב עם שמו של קרמיט המוצג ככוכב לכל דבר בשדרת הכוכבים של הוליווד
הישרדות: בורנאו

| --- | --- |

הלוגו של הישרדות: בורנאו
 מנחים:  ג'ף פרובסט
 זוכים:  ריצ'רד הץ'
 פרסים:  מיליון דולר
 ארץ מקור:  ארצות הברית ארצות הברית
 שפות:  אנגלית 
 מספר פרקים:  13
 הפקה
 אתר צילומים:  פולאו טיגה, מלזיה
 שידור
 רשת שידור:  CBS
 תקופת שידור מקורית:  31 במאי 2000 – 23 באוגוסט 2000
 קישורים חיצוניים
 הישרדות, אתר באנגלית
 
 האאוטבק האוסטרלי ←
 
הישרדות בורנאו (באנגלית: Survivor: Borneo) היא העונה הראשונה של תוכנית המציאות האמריקאית "הישרדות". העונה, אשר צולמה באי טיגה שבמלזיה מ-13 במרץ ל-20 באפריל 2000, עלתה לשידור ברשת השידור האמריקאית CBS ב-31 במאי 2000 עד הגמר ששודר ב-23 באוגוסט באותה שנה, אשר ריצ'רד הץ' הוכרז לשורד האחרון על פני קלי וויגלסוורת'.
מאפייני העונה

16 מתמודדים הופרדו עם תחילת המשחק לשני שבטים, טאגי ופאגונג, אשר יצגו את שמות החופים שלהם. כאשר נשארו עשרה מתמודדים במשחק, המתמודדים התאחדו לשבט אחד, ראטאנה. בעוד שהשמות טאגי ופאגונג נבחרו על ידי המפיקים, השם ראטנה נבחר על ידי המתמודדים ג'נה לואיס ושון קניף, בגלל עץ הקש שבשבטם. לאחר 39 ימים של תחרות, מאמן הארגוני ריצ'רד הץ' זכה בתואר "השורד האחרון" לאחר שניצח את מדריכת הרפטינג קלי וויגלסוורת' בהצבעה של 3–4 מחברי המושבעים.
ב-23 באוגוסט 2000, הגמר של "הישרדות: בורנאו" קיבל את הרייטינג הכי גבוה מכל פרק של הישרדות עד היום עם ממוצע של 51.7 מיליון צופים, בעוד שדווח כי 125 מיליון צופים צפו לפחות חלק מפרק הגמר. ב-2006, דווח כי האטץ' נכשל בלהצהיר על זכייתו במיליון דולר שבהם זכה בתוכנית, בין היתר, בדוח המס שלו ונידן ל-51 חודשי מאסר.
הפקה

מעל 6,000 אנשים הגישו בקשה להשתתף בתוכנית; 800 רואיינו ב-16 ערים. 48 אנשים נבחרו, ולאחר בדיקת רקע והערכות פסיכולוגיות מטעם ההפקה, 16 המתמודדים האחרונים עם שני מתמודדים חלופיים נבחרו.
בעוד שהשורדים חיכו לתחילת המשחק, הצוות של הישרדות הכין את האי למשימות פרסים וחסינויות, בעודם מסירים חפצים מסוכנים ואיתור חיות מסוכנות במקומות ספציפיים ובניית מועצת השבט. הצלמים ושאר חברי הצוות נשלחו לאי שלושה שבועות מראש לבדיקות. בצד הנגדי של האי מהשבטים, הוקמו מטות בשביל חברי הצוות אשר יוכלו לחיות בהם. מתקנים אלו כללו נגררים מסורתיים עם מים זורמים, טלוויזיות וקו טלפון.
ב-7 במרץ 2000, המתמודדים עלו לטיסה ללוס אנג'לס ומשם לעיר קוטה קינבאלו במלזיה בבורנאו. משם נלקחו המתמודדים לאי על ספינה. על המתמודדים נאסר לדבר עם אחד השני עד התקרבות הספינה שעליה היו אל האי. שני השבטים חלקו את אותו האי טיגה, אשר ביניהם מפריד 32 ק"מ של יער. המתמודדים היו מוקפים בחיות בר כמו פיתונים, קופים וקרייטים. הצילומים החלו ב-13 במרץ 2000 והסתיימו ב-20 באפריל 2000. מועצת השבט נבנתה 200 מטר מהם.
מתמודדים

בתוכנית השתתפו 16 מתמודדים אשר חולקו לשני שבטים, טאגי ופאגונג. כאשר ששת המתמודדים הראשונים הודחו, השבטים התאחדו לשבט אחד, ראטאנה. שבעת המתמודדים האחרונים שהודחו נהפכו לחברי מושבעים אשר החליטו מי יזכה בתואר "השורד האחרון" ובמיליון דולר.
| מתמודד | שבט מקורי | שבט מאוחד | הדחה |
| --- | --- | --- | --- |
| סוניה כריסטופר 63, וולנאט קריק, קליפורניה | טאגי |  | 01 !מודחת ראשונה יום 3 |
| בי.בי אנדרסן 64, מישן הילס, קנזס | פאגונג |  | 02 !מודח שני יום 6 |
| סטייסי סטילמן 27, סן פרנסיסקו, קליפורניה | טאגי |  | 03 !מודחת שלישית יום 9 |
| רמונה גריי 29, אדיסון, ניו ג'רזי | פאגונג |  | 04 !מודחת רביעית יום 12 |
| דירק בין 23, ספרינג גרין, ויסקונסין | טאגי |  | 05 !מודח חמישי יום 15 |
| ג'ואל קלוג 27, שרווד, ארקנסו | פאגונג |  | 06 !מודח שישי יום 18 |
| גרטשן קורדי 38, קלארקסוויל, טנסי | פאגונג | ראטאנה | 07 !מודחת שביעית יום 21 |
| גרג בואי 24, גולד היל, קולורדו | פאגונג | ראטאנה | 08 !מודח שמיני מושבע ראשון יום 24 |
| ג'נה לואיס 22, פרנקלין, ניו המפשייר | פאגונג | ראטאנה | 09 !מודחת תשיעית מושבעת שנייה יום 27 |
| ז'רוואס פיטרסון 30, וולינגבורו, ניו ג'רזי | פאגונג | ראטאנה | 10 !מודח עשירי מושבע שלישי יום 30 |
| קולין הסקל 23, מיאמי ביץ', פלורידה | פאגונג | ראטאנה | 11 !מודחת אחת עשרה מושבעת רביעית יום 33 |
| שון קניף 30, קרל פלייס, ניו יורק | טאגי | ראטאנה | 12 !מודח שתים עשרה מושבע חמישי יום 36 |
| סוזן הוק 38, פלמירה, ויסקונסין | טאגי | ראטאנה | 13 !מודחת שלוש עשרה מושבעת שישית יום 37 |
| רודי בוש 72, וירג'יניה ביץ', וירג'יניה | טאגי | ראטאנה | 14 !מודח ארבע עשרה מושבע שביעי יום 38 |
| קלי וויגלסוורת' 22, קרנוויל, קליפורניה | טאגי | ראטאנה | 15 !מקום שני יום 39 |
| ריצ'רד הץ' 39, ניופורט, רוד איילנד | טאגי | ראטאנה | 16 !השורד האחרון יום 39 |
מתמודדים > הופעות עתידיות

רודי בוש, ריצ'רד הץ', סוזן הוק וג'נה לואיס חזרו להישרדות אל "הישרדות: אולסטארס". ז'רוואס פיטרסון חזר אל "הישרדות: דם נגד מים" עם אחייניתו, מאריסה. קלי וויגלסוורת' חזרה אל "הישרדות: קמבודיה".
מחוץ ל"הישרדות", הליהוקים של בורנאו ערכו הופעות רבות בתוכניות טלוויזיה וסרטים. רמונה גריי, ריצ'רד הץ', סוזן הוק, גרטשן קורדי וג'ואל קלוג השתתפו במשדר מיוחד של "החוליה החלשה" אשר שודרה ב-NBC. סוזן הוק וז'רוואס פיטרסון הופיעו בעונה השנייה של "האח הגדול". קולין הסקל הופיעה בתפקיד ראשי ב-2001 בסרט "החיה" עם השחקן רוב שניידר. ריצ'רד הץ' השתתף בעונה האחת עשרה של "המתמחה" (הידועה כעונה הרביעית של המתמחה הסלבריטאי). הץ' בנוסף התמודד בעונה השבע עשרה של "לרדת בגדול".
סיכום עונה

המתמודדים חולקו לשני שבטים, טאגי ופאגונג. השבטים סודרו בצורה שווה באתגרים אך שונה במבנה הארגוני. פאגונג נשלט על ידי חברי השבט הצעירים וחסרי הדאגות, בעוד שארבעת מתמודדי טאגי – סוזן, קלי, רודי וריצ'רד הקימו ברית, החליטו להצביע יחדיו כדי להבטיח את מקומם במשחק. כאשר נשארו עשרה מתמודדים במשחק, חמישה מכל שבט, השבטים התאחדו לאחד, ראטאנה. אסטרטגיית הבריחת הוכחה כמוצלחת, והרביעייה לקחו יתרון על חברי השבט אשר לקו בחוסר אסטרטגיית הצבעות כדי לצבור שליטה. בברית היו מחלוקות שקלי נחשבה כלא אמינה, אך היא זכתה בארבע חסינויות אישיות ברצף ובכך הייתה חסינה מהדחה.
כאשר נשארו רביעיית הברית כאחרונים במשחק, ההצבעה הראשונה הסתיימה בתיקו; חברי הברית הקרובים רודי וריצ'רד הצביעו לסוזן בעוד שסוזן וקלי הצביעו לריצ'רד. בהצבעה החוזרת, קלי החליטה להחליף את הקול שלה וסוזן הודחה. סוזן כעסה על קלי שהחליפה את הקול שלה והצהירה את תמיכתה בריצ'רד. התעוזה ומנהיגות האסטרטגית של ריצ'רד הוערכו יותר מהביצועים המרשימים של קלי במשימות, וחברי המושבעים העניקו לו את הניצחון בהצבעה של 3–4.
| פרק | תאריך שידור מקורי | מנצחי המשימה> פרס | מנצחי המשימה> חסינות | מודח | מקום |
| --- | --- | --- | --- | --- | --- |
| 1 | 31 במאי 2000 | פאגונג | פאגונג | סוניה | מודחת ראשונה יום 3 |
| 2 | 7 ביוני 2000 | פאגונג | טאגי | בי.בי | מודח שני יום 6 |
| 3 | 14 ביוני 2000 | טאגי | פאגונג | סטייסי | מודחת שלישית יום 9 |
| 4 | 21 ביוני 2000 | טאגי | טאגי | רמונה | מודחת רביעית יום 12 |
| 5 | 28 ביוני 2000 | פאגונג | פאגונג | דירק | מודח חמישי יום 15 |
| 6 | 5 ביולי 2000 | פאגונג | טאגי | ג'ואל | מודח שישי יום 18 |
טבלת הצבעות

| פרק # | פרק # | שבטים מקוריים> 1 | שבטים מקוריים> 2 | שבטים מקוריים> 3 | שבטים מקוריים> 4 | שבטים מקוריים> 5 | שבטים מקוריים> 6 | שבט מאוחד> 7 | שבט מאוחד> 8 | שבט מאוחד> 9 | שבט מאוחד> 10 | שבט מאוחד> 11 | שבט מאוחד> 12 | שבט מאוחד> 13 | שבט מאוחד> 13 | שבט מאוחד> 13 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| יום # | יום # | 3 | 6 | 9 | 12 | 15 | 18 | 21 | 24 | 27 | 30 | 33 | 36 | 37 | 37 | 38 |
| מודח | מודח | סוניה | בי.בי | סטייסי | רמונה | דירק | ג'ואל | גרטשן | גרג | ג'נה | ז'רוואס | קולין | שון | תיקו | סוזן | רודי |
| פילוג קולות | פילוג קולות | 1–3–4 | 2–6 | 2–5 | 1–2–4 | 1–1–4 | 2–4 | 1–1–1–1–1–1–4 | 3–6 | 1–3–4 | 2–5 | 2–4 | 1–4 | 2–2 | 0–2 | 0–1 |

| מצביע | מצביע | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה | הצבעה |
|  | ריצ'רד | סטייסי |  | סטייסי |  | דירק |  | גרטשן | גרג | ג'נה | ז'רוואס | קולין | שון | סוזן | ללא | ללא |
|  | קלי | רודי |  | רודי |  | דירק |  | גרטשן | גרג | שון | ז'רוואס | שון | שון | ריצ'רד | סוזן | רודי |
|  | רודי | סוניה |  | סטייסי |  | דירק |  | גרטשן | גרג | ג'נה | ז'רוואס | קולין | שון | סוזן | סוזן | ללא |
|  | סוזן | סוניה |  | סטייסי |  | דירק |  | גרטשן | גרג | ג'נה | ז'רוואס | קולין | שון | ריצ'רד | ללא |  |
|  | שון | סוניה |  | סטייסי |  | רודי |  | קולין | גרג | ג'נה | ז'רוואס | קולין | סוזן |  |  |  |
|  | קולין |  | בי.בי |  | רמונה |  | ג'ואל | ריצ'רד | ג'נה | ריצ'רד | שון | שון |  |  |  |  |
|  | ז'רוואס |  | בי.בי |  | קולין |  | ג'נה | סוזן | ג'נה | ריצ'רד | שון |  |  |  |  |  |
|  | ג'נה |  | בי.בי |  | רמונה |  | ג'ואל | ז'רוואס | גרג | ריצ'רד |  |  |  |  |  |  |
|  | גרג |  | רמונה |  | ג'נה |  | ג'ואל | ג'נה | ג'נה |  |  |  |  |  |  |  |
|  | גרטשן |  | בי.בי |  | רמונה |  | ג'ואל | רודי |  |  |  |  |  |  |  |  |
| ג'ואל | ג'ואל |  | בי.בי |  | רמונה |  | ג'נה |  |  |  |  |  |  |  |  |  |
| דירק | דירק | סוניה |  | סטייסי |  | סוזן |  |  |  |  |  |  |  |  |  |  |
| רמונה | רמונה |  | בי.בי |  | קולין |  |  |  |  |  |  |  |  |  |  |  |
| סטייסי | סטייסי | רודי |  | רודי |  |  |  |  |  |  |  |  |  |  |  |  |
| בי.בי | בי.בי |  | רמונה |  |  |  |  |  |  |  |  |  |  |  |  |  |
| סוניה | סוניה | רודי |  |  |  |  |  |  |  |  |  |  |  |  |  |  |
| הצבעת המושבעים |
| --- | --- | --- |
פרק #: 13
יום #: 39
| פיינליסטים | קלי | ריצ'רד |
קולות: 3–4

מושבע: הצבעה
| רודי |  | ריצ'רד |
| סוזן |  | ריצ'רד |
| שון |  | ריצ'רד |
| קולין | קלי |  |
| ז'רוואס | קלי |  |
| ג'נה | קלי |  |
| גרג |  | ריצ'רד |
↑  מועצת השבט הראשונה השסתיימה בתיקו. כתוצאה מכך, התקיימה הצבעה שנייה שבה השורדים אשר מעורבים בתיקו לא יכלו להצביע בעוד שהשורדים האחרים יכלו להצביע רק לשורדים שקיבלו קול נגדם במהלך התיקו.
1 2  סוזן וריצ'רד לא היו זכאים להשתתף בהצבעה השנייה.
1 2  רודי וריצ'רד לא היו זכאים להצביע משום שהם היו המתמודדים הזכאיים היחידיים שיכלו להצביע רק אחד נגד השני.
הערות שוליים

↑  Burnett, Mark; Martin Dugard (2000). Survivor: The Ultimate Game. New York, New York: TV Books. p. 237.
↑  "Variety: 'Survivor' Finale Racks Up Phenomenal Ratings". Variety. 25 באוגוסט 2000. נבדק ב-22 בדצמבר 2013. {{cite journal}}:  (עזרה)
↑  "'The Biggest Loser' 17 welcomes 'Survivor,' 'The Voice' alums" (באנגלית אמריקאית). 2015-12-01. נבדק ב-2018-08-12.
| הישרדות |
| --- | --- | --- |
| עונות | בורנאו • האאוטבק האוסטרלי • אפריקה • מרקיז • תאילנד • האמזונס • איי הפנינה • אולסטארס • ונואטו • פלאו • גואטמלה • פנמה • איי קוק • פיג'י • סין • מיקרונזיה • גבון • טוקנטינס •  סמואה • גיבורים נגד נבלים • ניקרגואה • אי הגאולה • האוקיינוס השקט הדרומי • עולם אחד • פיליפינים • קרמואן • דם נגד מים • קאגיאן • סן חואן דל סור • עולמות נפרדים • קמבודיה • קו רונג • מילניאלים נגד דור X • משני משחק • גיבורים נגד מרפאים נגד פעלתנים • אי הרוח • דוד נגד גוליית • קצה ההכחדה • אי האלילים • מנצחים במלחמה • 41 • 42 • 43 • 44 • 45 • 46 • 47 • 48 |  |
אבי פיטשון

| --- | --- |

 לידה:  26 באוגוסט 1968 (בן 56)
אבי פיטשון (נולד ב-1968) הוא עיתונאי ומבקר מוזיקה ואמנות, סופר, אמן ואוצר. עשייתו לאורך השנים, על מופעיה השונים, נוטה לעיסוק בתת-תרבות ובתרבות-נגד, חתרנות, מחתרתיות ומחאה אמנותית. נכון ל-2021, משמש פיטשון כמבקר האמנות וסגן עורכת במוסף גלריה של עיתון ״הארץ״.
מוזיקה

בשנים 1987–1991 היה פיטשון סולן להקת הפאנק (Punk) נ"מ. בשנים 1992–1998 היה פיטשון סולן להקת הרוק הכבד "נשרפת״ שבה היו חברים גם יריב פרלמוטר (גיטרה), ערן ויינשטיין (בס) ואופיר ספאק (תופים). עשרים שנים לאחר הפסקת פעילותה, קיימה הלהקה במרץ 2018 הופעת איחוד.
עשייה אמנותית

פיטשון הוגדר כאחד מהיוצרים הבולטים בסצנת השוליים של שנות ה-80 וה-90 בתל אביב וכאחד ממבשריה של סצנת הפאנק הישראלית בפרט. ביטוי לכך ניתן לראות בין השאר בתפקיד המרכזי שמילא פיטשון כאמן וככותב בקטלוג התערוכה ״ובסוף נמות״- פרויקט מוזיאלי רחב היקף למיפוי העשור החמישי באמנות במדינת ישראל לרגל 60 שנות עצמאותה.
בין התערוכות שאצר:
העין של המדינה- קולקטיב IRWIN, המרכז הישראלי לאמנות דיגיטלית חולון, פברואר 2010
ליבותיכן - תערוכה קבוצתית במסגרת פסטיבל הצילום ה-2. נמל יפו, אוקטובר 2012
בין התערוכות שהציג בהן:
אנטי-אנטי - שיתוף פעולה עם אלי פטל בתערוכה קבוצתית בגלריה האוניברסיטאית לאמנות ע"ש גניה שרייבר, אוניברסיטת תל אביב. אוצרת: הדס קידר. יוני 2013
פופוגנדה- אמנות ישראלית עכשווית מול כוחות הכיבוש התודעתי - תערוכה קבוצתית, המרכז האקדמי ויצו חיפה, דצמבר 2011. אוצר: יניב יהודה אייגר
ממש כמו דבש - תערוכת יחיד מקוונת בגלריה 1024, ינואר 2010
ובסוף נמות - אמנות צעירה בשנות התשעים בישראל. אפריל 2008. אוצר: דורון רבינא
סלויןפישוףפיטשון - תערוכה משולשת לצד רן סלוין ואהד פישוף, גלריה D&A לצילום עכשווי. אפריל 2008, תל אביב
קפיצות התודעה של הצילום - תערוכה קבוצתית במוזיאון חיפה לאמנות 2001. אוצרת: אילנה טננבאום
מצבים קיומיים - תערוכה קבוצתית, גלריית קמרה אובסקורה. 1998, תל אביב
כתיבה

טקסטים פרי עטו של פיטשון פורסמו במגוון עיתונים ובכתבי עת לאמנות כגון מגזין ״סטודיו״. בשנת 2014 ראה אור ספר הביכורים של פיטשון, ״ג'וני הרקוב ומלכת הצמרמורת- תרבות נגד בבריחה מהישראליות״, בהוצאת רסלינג.
הערות שוליים

↑  נשרפת
↑  נשרפת בהופעה ב"ריאליטי ריהב תדר" 10/3/18, נבדק ב-2021-10-18
1 2  nrg מעריב, לחשוב כמו מצלמה: פסטיבל הצילום ה-2 נפתח אמש בנמל יפו, באתר nrg‏, 3 באוקטובר 2012
↑  עמיחי שלו, בשם הפאנק: נער שוליים בתרבות מיובאת, באתר ynet, 2 ביולי 2014
1 2  ובסוף נמות, באתר www.herzliyamuseum.co.il
1 2  עמיחי שלו, קבוצת "אירווין" כבשה את חולון, באתר ynet, 7 בפברואר 2010
↑  הדס יוסיף-און, כלכלות שונות של היגיון, באתר ערב רב Erev Rav, ‏19.6.2013
↑  יונתן אמיר, במעגל סגור, באתר ערב רב Erev Rav, ‏9.12.2011
↑  הדס רשף, מארב Ma'arav » ינואר 2010, באתר מארב Ma'arav, ‏21.1.2010
↑  חמדה רוזנבאום, רב הנסתר על הגלוי, באתר הארץ, 14 באפריל 2008
1 2  מוזיאון ישראל מרכז מידע לאמנות ישראלית - תערוכות: פיטשון, אבי, באתר museum.imj.org.il
↑  מכונת קריאה - גי, צאד ואני: סיטואציוניזם ורדיקלים ישראליים, באתר readingmachine.co.il